රාජ්‍යයන්ගේ ආත්මාර්ථකාමී බව හා බලඅරගලය හේතුවෙන් නූතන අන්තර්ජාතික සබඳතා කිලිටි වී ඇතැයි ජනාධිපති මහින්ද රාජපක්ෂ මහතා සීෂෙල්ස් පාර්ලිමේන්තුවේ අතිවිශේෂ සැසියක් අමතමින් පැවසීය.දශක කිහිපයකට පෙර අප සටන් කොට පරාජය කළ අධිරාජ්‍යයවාදය වත්මන් ගෝලීය සන්දර්භය තුළ වෙනස් ආකාරයකින් මතුව තිබෙන බව පැවසූ ජනාධිපතිතුමා නව බල කඳවුරු බිහි වෙමින් තිබෙන බව ප්‍රකාශ කළේය.රාජ්‍යයන් තම බලය උපයෝගී කර ගෙන වෙනත් රටවල අභ්‍යන්තර කටයුතුවලට මැදිහත් වන බව පෙන්වා දෙමින් ජනාධිපතිවරයා කියා සිටියේ අතීතය නැවත පැමිණෙමින් සිටී යනුවෙනි.අප‍්‍රිකාව හා ශ‍්‍රී ලංකාව දශක ගණනාවකට පෙර අධිරාජ්‍යවාදයේ යදමින් ගිලිහුණි.